《久旱祷雨罗仙有应使君再赋索和》
宋代·程公许

未饶风伯怒吹云，且为仙翁荐宝熏。
光夺钟山耕父室，令传古道阿香坟。
流膏泫泫沟塍溢，喜气酣酣麴蘖醺。
太守同忧亦同乐，兵厨作沥不难分。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。